CELEX: 32013R0977
Language: da
Date: 2013-10-11 00:00:00
Title: Kommissionens gennemførelsesforordning (EU) nr. 977/2013 af 11. oktober 2013 om undtagelser fra oprindelsesreglerne i bilag II til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side, der gælder for kontingenter for visse produkter fra Mellemamerika

12.10.2013   
            
            
               DA
            
            
               Den Europæiske Unions Tidende
            
            
               L 272/31
            
         KOMMISSIONENS GENNEMFØRELSESFORORDNING (EU) Nr. 977/2013
   af 11. oktober 2013
   om undtagelser fra oprindelsesreglerne i bilag II til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side, der gælder for kontingenter for visse produkter fra Mellemamerika
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse 2012/734/EU af 25. juni 2012 om undertegnelse på Den Europæiske Unions vegne af aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side og om midlertidig anvendelse af aftalens del IV vedrørende handelsrelaterede anliggender (1), særlig artikel 6, og
   ud fra følgende betragtninger:
   
               (1)
            
            
               Ved afgørelse 2012/734/EU gav Rådet bemyndigelse til på vegne af Den Europæiske Union at undertegne aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side (i det følgende benævnt »aftalen«). I henhold til Rådets afgørelse 2012/734/EU skal aftalen anvendes midlertidigt, indtil procedurerne for dens indgåelse er afsluttet.
            
         
               (2)
            
            
               Bilag II til aftalen vedrører definitionen af begrebet »produkter med oprindelsesstatus« og metoder for administrativt samarbejde. For så vidt angår en række produkter fastsættes der i tillæg 2A til nævnte bilag undtagelser fra de oprindelsesregler, der er fastsat i tillæg 2 til bilag II, inden for rammerne af de årlige kontingenter. Da Unionen har besluttet at anvende denne mulighed, er det nødvendigt at fastsætte betingelserne for anvendelsen af disse undtagelser på import fra Mellemamerika.
            
         
               (3)
            
            
               Kontingenterne i tillæg 2A til bilag II bør forvaltes efter »først til mølle«-princippet i overensstemmelse med Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2).
            
         
               (4)
            
            
               Toldindrømmelser bør gives på betingelse af, at det relevante oprindelsesbevis forelægges for toldmyndighederne i henhold til aftalen.
            
         
               (5)
            
            
               Da aftalen anvendes midlertidigt fra den 1. august 2013, bør denne forordning finde anvendelse fra samme dato.
            
         
               (6)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   1.   De oprindelsesregler, der er fastsat i tillæg 2A til bilag II til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side (i det følgende benævnt »aftalen«), finder anvendelse på de produkter, der er opført i bilaget til denne forordning.
   2.   De oprindelsesregler, der er nævnt i stk. 1, finder anvendelse som undtagelse fra oprindelsesreglerne i tillæg 2 til bilag II til aftalen inden for de kontingenter, der er fastsat i bilaget til denne forordning.
   Artikel 2
   For være omfattet af undtagelsen i artikel 1 skal produkterne ledsages af et oprindelsesbevis som fastsat i bilag II til aftalen.
   Artikel 3
   Kontingenterne i bilaget forvaltes i henhold til artikel 308a, 308b og 308c i forordning (EØF) nr. 2454/93.
   Artikel 4
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den finder anvendelse fra den 1. august 2013.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. oktober 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 346 af 15.12.2012, s. 1
   
   
      (2)  EFT L 253 af 11.10.1993, s. 1.
   
      BILAG
      
         MELLEMAMERIKA
      
      Uanset tariferingsbestemmelserne vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningens anvendelsesområde inden for rammerne af dette bilag bestemmes på grundlag af KN-koderne på tidspunktet for vedtagelsen af denne forordning.
      
                  Løbenr.
               
               
                  KN-kode
               
               
                  Varebeskrivelse
               
               
                  Kontingentperiode
               
               
                  Kontingentmængde
                  (i tons nettovægt, medmindre andet er fastsat)
               
            
                  09.7014
               
               
                  1604 14 16
               
               
                  Tunfilet
               
               
                  Fra 1. august til 31. juli
               
               
                  4 000
               
            
                  09.7015
               
               
                  3920
               
               
                  Andre plader, ark, film, folier, bånd og strimler, af plast undtagen celleplast, uden underlag og ikke forstærket, lamineret eller på lignende måde i forbindelse med andre materialer
               
               
                  Fra 1. august til 31. juli
               
               
                  5 000
               
            
                  09.7016
               
               
                  8544 30 00
               
               
                  Tændrørskabler og andre sammensatte kabler af den art, der anvendes i køretøjer, skibe og luftfartøjer
               
               
                  Fra 1.8.2013 til 31.12.2013
               
               
                  5 000
               
            
                  8544 42
               
               
                  Andre elektriske ledere, til spænding 1 000 volt og derunder, med forbindelsesdele
               
            
                  8544 49
               
               
                  Andre elektriske ledere, til spænding 1 000 volt og derunder, uden forbindelsesdele
               
               
                  Fra 1.1.2014 til 31.12.2014 og for hver periode derefter fra 1.1. til 31.12.
               
               
                  12 000
               
            
                  8544 60
               
               
                  Andre elektriske ledere, til spænding over 1 000 volt